text: Fartglad kvinde stoppet
  28 august 2012 kl. 06.45
  Færdselspolitiet stoppede mandag aften en tysk, kvindelig bilist, der på motorvejen mellem Vejen og Esbjerg havde kørt med en hastighed på 202 kilometer i timen.
  Hun forklarede politiet, at hun skulle nå færgen til Fanø.
  Kvinden får nu en bøde på 7.000 kroner og forbud mod at køre bil i Danmark.
  Færdselspolitiet fik et tip om den fartglade kvinde fra en anden bilist, og politiet satte en motorcykelbetjent på sagn.
  Hastighedsgrænsen på motorvejen er 130 kilometer i timen.
  